confession and loco confessionis (in Maltese 'sigriet tal-qrar jew bħala qrar'). Mill-bqija ma hemm xejn li josta li sacerdot, li jkun konfessur ta' parti jew ohra, jigi prodott bhala xhud favur jew kontra dik il-parti wahda jew ohra.'". Dwar l-appuntament għas-smigħ l-esponenti jirrimetti ruħu pero jinsisti li għandhom jinstemgħu s-Social Worker Daniela Meagher illi ġiet attakkata fl- operat tagħha u jiġi wkoll imsejjaħ biex jixhed Fr Michael Simoncic peress li Carmen Guglielmini tagħmel użu kbir minnu meta l-affidavit tiegħu kien assolutament barra minn loku. Carmen Guglielmini takkuża illi Andreas Robson għandu fissazzjoni dwar il- pornografija u għal dan iġġib affidavit ta' Fr Michael Simoncic. Dan Fr Michael Simoncic jagħmilha ta' psikologu, ta' lingwista, ta' Social Worker u ta' kollox. Kull ma jgħid pero huwa li huwa tkellem ma Andreas u li huwa se jirranġa. Għandu jingħad illi meta jidħol qassis jew patri f'dawn l-affarijiet, dejjem żammew riżerva li jkun qiegħed isir in "in loco confessionis" u dan biex titkattar il-fiduċja fit-terz newtru li ma jirrepetix dak li jingħad quddiemu. Dan l-istess kunċett jintuża fil-medjazzjoni li l-medjatur ma jistax jissejjaħ biex jagħti xhieda u x'ikunu qalulu l-partijiet. Dan is-saċerdot huwa speċjali, kważi qisu jagħti l- impressjoni li kien jgħix magħhom. Anke jagħti l-kummenti u l-opinjonijiet li effettivament m'huma xhieda ta' xejn … dak kollu li seta' qal Andrewas Robson lil Fr Simoncic kien in loco confessionis u qatt ma missu ġie żvelat anke kieku filfatt kienet dik il-pożizzjoni. Andreas Robson jiċħad li tkellem fuq dan is-suġġetti ma' Fr Michael Simoncic bħala li kellhom xi rilevanza għar-relazzjoni tiegħu ma Carmen. Il-patri ndaħal biex jirranġahom bejniethom, wara kollox, ħalli jiġi salvat il-konkubinat!!!''.